<classify> MAWAZIRI sita wametoa maazimio tisa, yanayolenga kuuokoa Mkoa wa Kigoma dhidi ya uharibifu wa mazingira, ambao tayari athari zake zimeanza kuonekana na kusababisha madhara.Wamesema operesheni hiyo itachukua miezi sita kuanzia sasa, ambayo wanaofanya shughuli za kibinadamu kwenye hifadhi, wanapaswa kuondoka kwa hiari kabla ya kutolewa kwa nguvu na serikali. Maazimio hayo yamefikiwa jana kwenye kikao cha pamoja cha mawaziri hao ambao ni Waziri wa Nchi, Ofisi ya Rais, Tawala za Mikoa na Serikali za Mitaa, Ofisi ya Makamu wa Rais Mazingira, Maliasili na Utalii, Kilimo, Mifugo na Uvuvi pamoja na Ardhi, Nyumba na Maendeleo ya Makazi.Mawaziri hao ni Selemani Jafo Ofisi ya Rais, Tamisemi aliyekuwa Mwenyekiti wa mawaziri hao waliotembelea Kigoma. Wajumbe ni Dk Hamis Kingwangalla Maliasili na Utalii, Luhaga Mpina Mifugo na Uvuvi, Mussa Sima Naibu Waziri, Ofisi ya Makamu wa Rais Mazingira, Dk Angeline Mwa mujibu wa taarifa kwa vyombo vya habari iliyotolewa jana na Kitengo cha Mawasiliano cha Wizara ya Maliasili na Utalii, ilibainisha kwamba mapendekezo ya mawaziri hao yametokana na tathmini ya mazingira ya Kigoma iliyobaini kuwapo kwa athari mbalimbali za kimazingira.Ilisema athari hizo ni abula Naibu Waziri Ardhi, Nyumba na Maendeleo ya Makazi, na Katibu Mkuu Kilimo, Mathew Mtigumwe aliyemwakilisha Waziri wake, Japhet Hasunga. Kzimesababisha kuvamiwa kwa hifadhi za misitu na mapori ya akiba kwa shughuli za kilimo, ufugaji, ukataji miti kwa ajili ya nishati na ujenzi na makazi, huku baadhi ya vijiji vikisajiliwa ndani ya maeneo hayo.Taarifa hiyo ilibainisha kuwa utekelezaji wa maazimio hayo utachukua miezi sita kuanzia sasa, ambao utahusisha operesheni ya kuondoa uvamizi wa wakulima, wafugaji na wanaofanya shughuli zisizo halali kwenye misitu na mapori yaliyohifadhiwa kisheria zikiwemo hifadhi za misitu ya Serikali Kuu, hifadhi za misitu za halmashauri za wilaya na vijiji.Azimio jingine ni kuwaondoa kwa watu wanaoishi au kuendesha shughuli zozote kwenye mapori na misitu hiyo ikiwa pamoja na kuimarisha utekelezaji wa sheria, zinazohusu wakimbizi ili kuhakikisha hawachangii uharibifu wa mazingira, maliasili na usalama. Pia wahamiaji haramu kutoka nje ya nchi, wanachangia katika uharibifu wa misitu na mapori wataondolewa nchini mara moja.Azimio jingine ni wananchi wote waliovamia eneo lililoko kwenye mpango wa uanzishwaji wa vitalu vya ufugaji na mashamba ya kilimo katika Halmashauri ya Wilaya ya Uvinza Mwanduhubanhu, watapangwa na mamlaka husika kwa ufugaji na kilimo chenye tija, baada ya tathimini iliyoelekezwa na Waziri wa Mifugo kukamilika.Aidha, ilisema mawaziri wamedhamiria kuwa serikali itasaidia vijiji katika maeneo yao kuandaa mipango ya matumizi bora ya ardhi na katika mipango hiyo watenge maeneo kwa ufugaji na kilimo kulingana na mahitaji yao. Pia wamedhaminia kuhakikisha mamlaka za serikali za mitaa zenye mashamba, ambayo hayajaendelezwa zihakikishe taratibu za ubatilisho wa miliki hizo umefanyika ili ardhi itakayopatikana ipangwe kwa matumizi ya kilimo na ufugaji wenye tija. Uongozi wa Mkoa na Wilaya umetakiwa kuhakikisha kuwa usafirishaji wa mifugo unazingatia Sheria ya Utambuzi, Usajili na Ufuatiliaji wa Mifugo Namba 12 ya mwaka 2010.Awali, kabla ya kufikia uamuzi huo ilifanyika tathmini ya mazingira na kubaini kuwa baadhi ya athari ilizozibaini ni pamoja na sehemu kubwa ya hifadhi za misitu na mapori ya wanyamapori kupoteza uoto wake wa asili, kuharibika kwa vyanzo vingi vya maji ikiwemo mito mikubwa mfano Mto Malagarasi na kupungua kwa bioanuai.Nyingine ni kuongezeka kwa matumizi ya dawa za mifugo katika hifadhi ambazo husababisha kuchafuka kwa vyanzo vya maji na kuua viumbe hai, ongezeko la mmomonyoko wa ardhí na kusababisha mito na mabwawa kujaa udongo.Taarifa hiyo ilisema imeibainika kuwapo kwa tishio la kuzuka kwa magonjwa hatari kutokana na mwingiliano wa mifugo na wanyamapori katika maeneo yaliyohifadhiwa ikiwemo kimeta, midomo na miguu, kichaa cha mbwa, malale na nagana.  <topic>: KITAIFA 